OpenLLM-France/wikimedia huggingface dataset:
# Mangosta d'Alexandre

La mangosta d'Alexandre (Crossarchus alexandri) és un carnívor del gènere Crossarchus de la família de les mangostes (Herpestidae).

## Descripció

La mangosta d'Alexandre és la més gran de les quatre mangostes del gènere Crossarchus. Té una mida que varia entre 30,5 i 45 centímetres, amb una cua que fa entre 15 i 25,5 centímetres i un pes entre 450 i 1.450 grams. El seu cos és prim i llarg i les seves potes curtes. Tant les potes anteriors com les posteriors tenen 5 dits amb urpes, les quals estan més desenvolupades a les extremitats del davant.
El seu pelatge gruixut i espès és de color marró, amb pèls més llargs als quarts posteriors i la cua. Al clatell té una crinera més peluda que s'estén per l'esquena. El seu musell puntegut, és més llarg que el de les altres mangostes amb les quals comparteix gènere i les seves orelles són petites i arrodonides. La seva dentadura està formada per 3 incisives, 1 canina, 3 premolars i 2 molars, que sumen un total de 36 dents.
No se'n coneix la seva longevitat.

## Distribució i hàbitat

La mangosta d'Alexandre viu a gran part de la República Democràtica del Congo, entre el riu Ubangi, al nord i el riu Kasai, al sud. També hi ha una petita població aïllada al mont Elgon, a l'oest d'Uganda.
El seu hàbitat són les selves tropicals de les terres que envolten la conca del riu Congo i els boscos de muntanya.

## Comportament

La majoria són animals diürns, tot i que, de vegades, se l'ha vist cercant aliment de nit. Viuen en grups de fins a 20 membres, els quals vaguen pel seu territori sense tenir un cau fix. Entre elles es comuniquen emetent grunyits.

## Dieta

La seva dieta està basada principalment en la ingesta d'invertebrats, com cucs, caragols i escarabats. També s'alimenta, en menor mesura, de petits vertebrats i fruits.

## Reproducció

Després d'un període de gestació de vuit setmanes, les femelles donen a llum entre 2 i 4 cries.

## Estatus de conservació

Tot i haver estat caçada per la seva carn i el seu pelatge, els nivells de caça no són preocupants i per aquesta raó ha estat classificada en risc mínim.

## Referències

* ↑ (anglès) Mammalian Species
* ↑ (anglès) Journal of biogeographic (1994) 21, 479-489. A biogeographic study of cusimanses (Crossarchus) in the Zaire Basin

## Bibliografia

* J. S. Gilchrist, A. P. Jennings, G. Veron und P. Cavallini: Family Herpestidae (Mongooses). In: Don E. Wilson, Russell A. Mittermeier (editors): Handbook of the Mammals of the World. Volume 1: Carnivores. Lynx Edicions, 2009, ISBN 978-84-96553-49-1, S. 262-329.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Centrophorus

Centrophorus és un gènere de taurons esqualiforms. Són taurons d'aigües profundes i temperades, viuen en els oceans tropicals de tot el món. Es caracteritzen per tenir uns grans ulls verds i espines a les aletes dorsals.
Aquest gènere està present en el registre fòssil des del Paleocè (C. squamosus).

## Taxonomia

* Centrophorus acus Garman, 1906.
* Centrophorus atromarginatus Garman, 1913.
* Centrophorus granulosus (Bloch i Schneider, 1801).
* Centrophorus harrissoni McCulloch, 1915.
* Centrophorus isodon (Chu, Meng & Liu, 1981).
* Centrophorus lusitanicus Barbosa du Bocage i Brito Capello, 1864.
* Centrophorus moluccensis Bleeker, 1860.
* Centrophorus niaukang Teng, 1959.
* Centrophorus squamosus (Bonnaterre, 1788).
* Centrophorus tessellatus Garman, 1906.
* Centrophorus uyato (Rafinesque, 1810).
# Ròcbaron

Ròcbaron (en francès Rocbaron) és un municipi francès situat al departament del Var i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 92 | 222 | 310 | 778 | 1.774 | 3.026 | 3.264 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 1947-1955 | Antoine Boyer |
| 1955-1959 | Charles Trabaud |
| 1959-1965 | Gorges Commarmond |
| 1965-1977 | Jean Boyer |
| 1977-1983 | Lucien Paye |
| 1983-1995 | Gilbert Mestre |
| 1995- | Jean-Claude Felix |

## Referències

* ↑ Forma adoptada per la viquipèdia occitana
# Diòscor de Tral·les

Diòscor (en llatí Dioscorus, en grec antic Διόσκορος) va ser un metge grec, probablement nascut a Tral·les (Tralles) a Lídia que va viure al segle vi.
Era fill d'Esteve que també era metge i germà d'Alexandre de Tral·les o Alexander Trallianus, també metge, i de l'arquitecte i matemàtic Antemi. Agàties diu que altres dos germans, Metrodorus i Olympius, també eren destacats en les seves professions.

## Referències

* ↑ 1. Dioscorus a: William Smith (editor), A Dictionary of Greek and Roman Biography and Mythology. Boston: Little, Brown & Comp., 1867, p. 1052
# Benita Ferrero-Waldner

Benita Ferrero-Waldner (Salzburg, Àustria, 5 de setembre de 1948) és una política austríaca, que ha estat ministra al seu país i que fou membre de la Comissió Barroso.

## Biografia

Va néixer el 5 de setembre de 1948 a la ciutat de Salzburg. Va estudiar dret a la Universitat de Salzburg, on es llicencià el 1966 i doctorà el 1970.
L'any 1993 es casà, en segones núpcies, amb Francisco Ferrero Campos, del qual adoptà el seu cognom d'origen valencià.

## Activitat política

L'any 1984, després d'un any de dedicar-se al sector privat, va ser nomenada cap de protocol del Secretari General de les Nacions Unides Boutros Boutros-Ghali, càrrec que exercí fins al 1995.
Aquell any fou nomenada Secretària d'Estat per part del Canceller d'Àustria Franz Vranitzky, càrrec que va mantenir fins al 2000 també en el govern de Viktor Klima. Membre del Partit Popular d'Àustria (ÖVP), l'any 2000, amb la victòria de Wolfgang Schüssel en les eleccions i la seva elecció com a Canceller, fou nomenada Ministra d'Afers Exteriors, càrrec que va mantenir fins al 2004. El gener d'aquell any anuncià la seva intenció de competir en les eleccions a la Presidència d'Àustria. La seva candidatura rebé el 47,6% dels vots, sent derrotada pel socialdemòcrata Heinz Fischer, que al seu torn rebé el 52,4% dels vots.
Després de la seva derrota electoral fou escollida membre de la Comissió Barroso el novembre de l'any 2004, esdevenint Comissària Europea de Relacions Exteriors i Política Europea de Veïnatge. Des d'aquest càrrec fou una de les principals impulsores del retorn a Europa el 24 de juliol de 2007 de cinc infermeres búlgares i un metge palestí empresonats per Líbia, els quals havien estat més de 8 anys empresonats en aquest país africà acusats d'infectar deliberatament nens libis amb el Virus de la Immunodeficiència Humana (VIH).

## Premis i distincions

* Premi Blanquerna, 2009

## Enllaços externs

* (castellà) Pàgina personal de Benita Ferrero-Waldner a la Comissió Europea
* (alemany) Informació de Ferrero-Waldner al Parlament d'Àustria Arxivat 2004-10-30 a Wayback Machine.
# Can Quer

Can Quer és una obra del municipi de Castellar del Vallès (Vallès Occidental) inclosa en l'Inventari del Patrimoni Arquitectònic de Catalunya.

## Descripció

Es tracta d'una masia de construcció asimètrica i murs de còdols amb morter. Presenta una porta arquitravada amb adovellat als cantons. En el lloc del dintell s'hi troba una biga substituint la típica pedra massissa que fa de llinda habitualment.
Les finestres de la planta baixa són esbocinades i donen fe del gruix del murs. A la segona planta hi ha un rellotge de sol i una finestra de caràcter gòtic que fan pensar en una antiga significació arquitectònica.
Els elements ornamentals gòtics de la finestra, i que es troben a l'altura de les pedres de descàrrega, marquen una possible relació artística, o d'influència, amb les peces inscrites en el mur de Can Messeguer, i que eren provinents de l'església romànica de Sant Martí. Possiblement tinguin la mateixa procedència.
A l'habitació principal es conserven les restes d'unes pintures murals dels segles XVI-XVII representant la Marededéu amb el nen, fragments d'una sanefa i una cara de perfil.

## Història

Fou antigament anomenat Mas Cuiàs. Es troba esmentada des del 1349. Es disposa d'un inventari de tots els béns de la finca que data dels anys 1461-1463.

## Referències

* 1 2 3 4 5 «Can Quer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 desembre 2015].
# Behbeit el-Hagar

Behbeit el-Hagar és una petita ciutat d'Egipte a pocs quilòmetres al sud de Samannud (Sebenitos) a la part central del delta del Nil on es troben les restes d'un temple de l'antic Egipte, conegut a l'època clàssica com Iseum, probablement vinculat al temple de Sebenitos, seu de la Dinastia XXX, i a la capital regional Busiris (nomo XXII, Theb-ka).
El seu nom egipci fou Per-Hebit (El domini de les deesses de la festa); Hebit es creu que es referia a un festival dedicat a la deessa Isis i als ritus funeraris associats.
El lloc cobreix una superfície de més de set hectàrees i queden restes dels murs del recinte per dues parts (nord i sud). El temple, del període Saïta, fou construït o parcialment reconstruït per Nectabeu I Kheperkare (s'ha trobat el seu nom a una inscripció a una estàtua de Harsieis, visir de Nectabeu II) i Nectabeu II Senedjemibre, que va construir la capella d'Osiris-Hemag i probablement també un dromos alineat amb esfinxs al centre de l'entrada principal. El temple fou després reformat per Ptolemeu II Filadelf, i a la façana una inscripció defineix a Isis com "Isis la gran, la mare divina"; el santuari d'Isis fou la part més gran del temple; el santuari era rodejat de capelles al nord, est i sud; altres capelles es creu que eren dedicades a Osiris. Ptolemeu III Evergetes probablement va construir l'entrada principal i s'ha trobar uns cartutxos amb dedicatòria del rei i de la seva germana i esposa Berenice II; l'entrada era dedicada pel rei a Osiris-Andjety i per la reina a Isis.
No se sap la causa de la seva destrucció que va esdevenir en temps de Dioclecià. S'ha suggerit un terratrèmol. Moltes de les pedres foren reutilitzades, incloent un bloc per un temple d'Isis i Serapis a Roma al segle i.
Explorada per alguns viatgers al segle xviii, i copiades les inscripcions al segle xix, i al segle xx per Montet, Naville i d'altres. El 1991, la francesa Christine Favard-Meeks, va publicar la reconstrucció del temple basada en els blocs conservats.
# Mona de L'Hoest

La mona de L'Hoest (Allochrocebus lhoesti) o cercopitec de L'Hoest, és un mico que es troba a la part superior de l'est de la conca del Congo. Viu principalment a les zones boscoses de muntanya en grups dominats per femelles. Té el pelatge negre i es distingeix per una característica barba blanca. Aquesta espècie està protegida per la Convenció de Washington. S'inclou en el gènere Allochrocebus. Prèviament s'havia inclòs en el gènere dels cercopitecs.

## Referències

* ↑ «cercopitec de L'Hoest». termcat.cat. [Consulta: 18 gener 2023].
* ↑ «Allochrocebus». ITIS. [Consulta: 18 juliol 2019].
* ↑ «Allochrocebus». Mammal Diversity Database. Arxivat de l'original el 2017-05-26. [Consulta: 18 juliol 2019].
# Sant Martí d'Arànser

Sant Martí d'Arànser o Sant Martí d'Aransa és una església protegida com a bé cultural d'interès local del municipi de Lles de Cerdanya (Cerdanya).

## Descripció

Edifici de planta rectangular i una sola nau. El campanar és de planta quadrada i està format per tres cossos: al del mig s'hi obren tres finestres d'arc de mig punt i al superior les obertures són rodones i emmarcades amb dovelles. La teulada piramidal, es troba molt malmesa.

## Història

És citada a l'Acta de Consagració de la Catedral d'Urgell (839) amb el nom de "Sant d'Arânser". En procedeix una talla policromada romànica de la Verge amb el nen que actualment es troba al Museu d'Art de Girona.

## Referències

* 1 2 «Sant Martí d'Arànser». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 maig 2012].
# Santa Anastasia (Var)

Santa Anastasia d'Içòla (en francès Sainte-Anastasie-sur-Issole) és un municipi francès situat al departament del Var i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 309 | 318 | 313 | 754 | 1.205 | 1.532 | 1.775 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Jean-Pierre Morin | |

## Referències

* ↑ Forma adoptada per la viquipèdia occitana
# Benjamin Lee Whorf

Benjamin Lee Whorf (24 d'abril del 1897 a Winthrop, Massachusetts – 26 de juliol del 1941) va ser un lingüista famós dels Estats Units d'Amèrica.
Whorf es coneix internacionalment per mor de les seves teories sobre la relativitat lingüística, en antropologia lingüística, hipòtesi que afirma que la llengua té certa influència sobre el pensament. Es tracta d'un tema important i recurrent en gran part de les seves publicacions; ha estat considerat com un dels pares d'aquesta teoria, anomenada ben sovint "hipòtesi Sapir-Whorf", amb el seu cognom i el del seu mentor Edward Sapir. Després d'estudiar per a enginyer químic, s'interessà en els estudis lingüístics bastant tard en la seva vida, i estudià amb Sapir a la Universitat Yale. Durant els deu darrers anys de la seva vida, dedicà el seu temps lliure als estudis lingüístics, fent recerques de terreny sobre les llengües ameríndies dels Estats Units i de Mèxic. Va aconseguir d'esdevenir un dels lingüistes més influents de la seva època. Va publicar una gramàtica de la llengua hopi, diversos estudis sobre els dialectes nahuatl, sobre l'escriptura jeroglífica maia, i el primer intent de reconstrucció de l'utoasteca. Publicà, a més, un bon nombre d'articles a les revistes de lingüística més prestigioses que tractaven de les maneres en què, al seu parer, els diversos sistemes lingüístics afecten els sistemes de pensament i els costums de comportament dels usuaris de les diverses llengües.
# Action Beat

Action Beat és un grup de rock indie de Bletchley, Milton Keynes, Anglaterra. Es van caracteritzar als inicis principalment pel seu ús dels instruments de forma no convencional: afinacions obertes i el processament de sons analògicament i digitalment, així com la retroalimentació instrument/amplificador.

## Discografia

* 1977-2007: Thirty Years of Hurt, Then Us Cunts Exploded (Fortissimo Records, 2007)
* The Noise Band from Bletchley (Truth Cult/Southern Records, 2009)
* Unbelievable Fuck-Ups (Urquinaona Records) - 2010
* Beating (Truth Cult/Southern Records, 2010)

### Peter James Taylor

* Mate (Fortissimo Records, 2010)

## Enllaços externs

* Web Oficial de Action Beat Arxivat 2011-09-04 a Wayback Machine.
* bio Allmusic (anglès)
# Caponioïdeus

Els caponioïdeus (Caponioidea) són una superfamília d'aranyes araneomorfes. Habitualment amb sis ulls.

## Taxonomia

Està constituïda per dues famílies:
* Família Capònids (Caponiidae) (algunes espècies tenen dos o quatre ulls)
* Família Tetrablèmmids (Tetrablemmidae)

## Vegeu també

* Classificació de les aranyes
* Llista d'espècies de tetrablèmmids
# Rians (Var)

Rians (en francès Rians) és un municipi francès situat al departament del Var i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.086 | 1.492 | 1.458 | 1.723 | 2.720 | 3.628 | 4.194 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Alain Bremond | |
| 2008- | Magali Massot | |

## Referències

* ↑ Forma adoptada per la viquipèdia occitana
# Josep Erasme de Janer i de Gironella

Josep Erasme de Janer i de Gironella (Barcelona, 1833 - Barcelona, 16 de març de 1911) fou un empresari i polític català.

## Biografia

Era fill d'Erasme de Janer i de Gònima i besnet d'Erasme de Gònima i Passarell, i tenia importants possessions al Raval de Barcelona i a l'actual barri d'Horta. El 1862 es casà amb Maria dels Dolors Milà de la Roca i Vilaseca, amb qui va tenir Ignasi de Janer i Milà de la Roca i Àngels Janer i Milà de la Roca.
Fou membre de la Junta de Govern de la Caixa d'Estalvis i Mont de Pietat de Barcelona i regidor de l'ajuntament de Barcelona nomenat en 1879. Tanmateix, no va mostrar gaire interès pels afers de la fàbrica familiar i dedicà la major part de la seva fortuna a la causa del carlisme, cosa que li va provocar nombroses persecucions. Fou cap provincial de Comunió Tradicionalista, succeint Lluís Maria de Llauder i de Dalmases, fins al 1909. El 1894 presidí l'Associació de Catòlics, donant suport la pastoral del cardenal Salvador Casañas i Pagès contra el Pressupost Extraordinari de Cultura de 1908.
Va vendre la casa familiar a Joan i Josep Bertrand i Salses.

## Referències

* ↑ La Vanguardia, 17-03-1911, p. 1.
* ↑ «Matrimonis 1862-1866». AMCB, 25-02-1862.
* ↑ «Erasme de Janer i de Gònima». Gran Enciclopèdia Catalana. Barcelona: Grup Enciclopèdia Catalana.
* ↑ Josep Erasme de Janer i Gironella (1833-1911)
* ↑ Julià Cèlia Canyelles. Els governs de la ciutat de Barcelona (1875-1930). Ajuntament de Barcelona, 2013, p.179. ISBN 978-84-9850-461-3.
# Benjamin Mkapa

Benjamin William Mkapa (Ndanda, 12 de novembre de 1938 - Dar es Salaam, 23 de juliol de 2020) fou un polític tanzà.
3r President Constitucional de Tanzània durant els períodes de 1995-2000; 2000-2005 i líder del Partit Revolucionari (Chama Cha Mapinduzi, CCM).
Entre els seus antics càrrecs s'hi inclouen l'administració a Dodoma i els ministeris de Ciència i Tecnologia i de Relacions Exteriors.
# Ad Dawhah (municipi)

Ad Dawhah (àrab: الدوحة, ad-Dawḥa, pronunciat localment ad-Dūḥa, ‘Doha’) és un dels vuit municipis o baladiyyes que formen l'Estat de Qatar. La seva capital i ciutat més poblada és Doha, que a més és la capital nacional de Qatar.

## Geografia i demografia

La superfície d'Ad Dawhah abasta una extensió de territori que ocupa cent trenta-dos quilòmetres quadrats. Se situa geogràficament entre les coordenades següents: 25° 18′ 13″ N, 51° 31′ 23″ E﻿ / ﻿25.30361°N,51.52306°E﻿ / 25.30361; 51.52306
La població es compon d'uns 1.312.947 persones (xifres del cens de l'any 2013). La densitat de població d'aquesta divisió administrativa és d'uns 9.900 habitants/km².
# Beissug (Ólguinskaia)

Beissug - Бейсуг (rus) és un possiólok que pertany a la stanitsa d'Ólguinskaia (krai de Krasnodar, Rússia). És a la vora occidental del liman Beissugski, on desemboca el riu Beissug a la mar d'Azov. És a 44 km al sud-est de Primorsko-Akhtarsk i a 102 km al nord de Krasnodar.

## Enllaços externs

* Aquest article conté dades geogràfiques extretes Google Earth i el mapa de Rússia de Yandex.ru aquest enllaç.
* Mapa a maps.vlasenko.net (rus).
* El municipi al lloc web del raion Arxivat 2014-07-14 a Wayback Machine. (rus).
# Cryptotis dinirensis

Cryptotis dinirensis és una espècie d'eulipotifle de la família de les musaranyes. És endèmica dels Andes veneçolans, on viu a altituds d'entre 2.430 i 3.100 msnm. Es tracta d'una espècie de Cryptotis de mida mitjana. Té una llargada de cap a gropa de 79 mm i un pes d'11,5 g. El seu pelatge és de color gris. El seu nom específic, dinirensis, significa ‘del Dinira’ en llatí.

## Referències

* ↑ Quiroga-Carmona, M.; Nascimiento, C. «A new species of small-eared shrew of the genus Cryptotis Pomel, 1848 (Mammalia, Eulipotyphla, Soricidae) from the easternmost mountains of the Venezuelan Andes» (en anglès). Mammalian Biology, vol. 81, 5, 2016, pàg. 494–505.
# Arqueoïdeus

Els arqueoïdeus (Archaeoidea) són una superfamília d'aranyes araneomorfes, amb cinc famílies d'aranyes que tenen vuit ulls:
* Arquèids (Archaeidae)
* Holarquèids (Holarchaeidae)
* Mecismauquènids (Mecysmaucheniidae)
* Microfolcommàtids (Micropholcommatidae)
* Pararquèids (Pararchaeidae)

## Vegeu també

* Classificació de les aranyes
# Cotinhac

Cotinhac (en francès Cotignac) és un municipi francès situat al departament del Var i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.294 | 1.398 | 1.636 | 1.628 | 1.792 | 2.026 | 2.146 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1977-1983 | Henri Martin | |
| 1983-1990 | Hubert Blanc | |
| 1990-2020 | Jean-Pierre Veran | PR |
| 2020- | Anthony Patheron | NPA |

## Referències

* ↑ Forma adoptada per la viquipèdia occitana
# Zaedyus

Zaedyus és un gènere extint de mamífers cingulats de la família dels clamifòrids. Conté una sola espècie vivent, l'armadillo de la Patagònia (Z. pichiy), així com diverses espècies extintes que es remunten fins al Miocè superior, fa aproximadament 8 milions d'anys. La seva distribució abasta l'Argentina, Bolívia i Xile. Les fonts discrepen sobre l'etimologia del nom genèric Zaedyus: n'hi ha que el glossen com a ‘molt revestit’ i d'altres que el glossen com a ‘molt agradable’, segons si interpreten l'ètim edyus com una forma conjugada del verb grec antic δύω (dio) o com l'adjectiu grec ἡδύς (edís), respectivament.

## Referències

* 1 2 Entrada «Zaedyus» de la Paleobiology Database (en anglès). [Consulta: 14 desembre 2024].
* 1 2 3 Superina i Abba, 2014, p. 1.
* ↑ Superina, M.; Abba, A. M. «Zaedyus pichiy» (en anglès). Llista Vermella d'Espècies Amenaçades de la UICN, 2014. DOI: 10.2305/IUCN.UK.2014-1.RLTS.T23178A47443734.en. [Consulta: 14 desembre 2024].
* ↑ Mouchard, 2019, «39. Zaedyus pichiy (Desmarest, 1804) – Piche de oreja corta, Piche patagónico».
* ↑ Superina i Abba, 2014, p. 2.

## Bibliografia

* Mouchard, A. Etimología de los nombres científicos de los mamíferos de Argentina: su significado y origen (en castellà). Fundació d'Història Natural Félix de Azara, 2019. ISBN 978-987-3781-41-4.
* Superina, M.; Abba, A. M. «Zaedyus pichiy (Cingulata: Dasypodidae)» (en anglès). Mammalian Species, 46, 905, 2014, pàg. 1-10. DOI: 10.1644/905.1.
Espècies vivents de cingulats :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Xenarthra :
Família Chlamyphoridae :
Família Dasypodidae :
Categoria :
# Adami

Adami - Адамий (rus) - és un aül de la República d'Adiguèsia, a Rússia. Es troba a la vora de l'embassament de Krasnodar, a 8 km al sud-oest de Krasnogvardéiskoie i a 70 km al nord-oest de Maikop, la capital de la república.
Pertany al municipi de Krasnogvardéiskoie.
# Creu de Cervera (Castellfollit)

La Creu de Cervera és una creu de terme del municipi de Castellfollit de Riubregós (Anoia) inclosa en l'Inventari del Patrimoni Arquitectònic de Catalunya.

## Descripció

La creu és de tipologia llatina amb els braços amb expansions tetralobulades i acabats amb perfil triangular configurat pels elements decoratius vegetals. Una fronda de motius vegetals en ressegueix el perfil. Al centre de la creuera de l'anvers hi ha Crist crucificat. Té una magolla octogonal amb les cares separades per pilarets i pinacles, elements que simulen formes pròpies de l'arquitectura gòtica. En les cares s'hi observen relleus representant figuretes sota dosserets, probablement de sants i evangelistes, i emblemes heràldics.

## Història

Antigament estava ubicada a la bifurcació del camí de Cervera cap a Rubions i la font del Coure. Després es va traslladar a la Plaça del Castell, on encara hi ha la socalada i el braç que la sustentaven. Actualment, però, el cos de la creu es troba dipositada a l'Ajuntament de Castellfollit.

## Referències

* 1 2 «Creu de Cervera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 agost 2014].
* ↑ «Creu de Terme. Creu de Cervera». Mapes de Patrimoni Cultural. Diputació de Barcelona.